Diari Oficial de la Generalitat Valenciana


Sumari del DOGV 4846, del 21-09-2004 (2004/9323)

Informació pública de la iniciativa de programació de la unitat d'execució 08-UE-R del sòl urbanitzable de Sant Mateu.
----------------------------------------------------------------------------------------------------------------------

### Dades del document

Número de DOGV
:   4846

Data del DOGV
:   21-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9323


Organisme emissor
:   Ajuntament de Sant Mateu

Tipus de document
:   Anunci

Informació pública de la iniciativa de programació de la unitat d'execució 08-UE-R del sòl urbanitzable de Sant Mateu. [2004/A9323]
  
En compliment del que disposa l'article 46 i concordants de la Llei 6/1994, de la Generalitat Valenciana, Reguladora de l'Activitat Urbanística (LRAU), es fa públic que, mitjançant el Decret de l'Alcaldia de 9 de setembre de 2004, s'ha resolt sotmetre a informació pública la iniciativa de programació de la unitat d'execució 08-UE-R del sòl urbanitzable de Sant Mateu, presentada per la mercantil Navaquer 2002, SL. La documentació presentada i sotmesa a informació pública consta del programa per al desenvolupament de la unitat d'execució 08-UE-R; del projecte d'urbanització, de l'Estudi de Seguretat i Salut del projecte anterior i del projecte de reparcel·lació.
  
La informació pública tindrà lloc a la casa consistorial, situada al carrer Historiador Beti, número 6, de Sant Mateu, durant el termini de 20 dies hàbils següents a la inserció del present anunci en el Diari Oficial de la Generalitat Valenciana. En l'esmentat període es podran consultar les propostes presentades i, alhora, presentar al·legacions i/o presentar unes altres alternatives tècniques.
  
Les proposicions juridicoeconòmiques es podran presentar en el termini dels cinc dies hàbils següents a l'acabament de la informació pública, a la casa consistorial, en un sobre tancat que incloga els documents especificats en els apartats c) i d) de l'article 32 de la Llei Reguladora de l'Activitat Urbanística.
  
L'opertura de proposicions juridicoeconòmiques serà el primer dia hàbil següent a l'acabament del termini per a presentar-les, llevat que siga dissabte, al saló de plens de l'Ajuntament.
  
Pròrroga de terminis: en els supòsits i terminis establits en l'article 46.4 de la Llei Reguladora de l'Activitat Urbanística.
  
Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Observacions: entre les condicions d'adjudicació del programa s'inclourà l'obligació d'assumir o garantir la connexió correcta amb les xarxes d'accés, de subministrament i d'evacuació.
  
El present anunci es publica, igualment, als efectes del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les que siguen desconeguts, així com respecte d'aquells propietaris que siguen desconeguts o amb domicili desconegut a l'efecte de notificacions, o bé que intentada la notificació no se'ls haguera pogut efectuar.